stanford-oval/wikipedia huggingface dataset:
Jaakko Tallus

| Mitalit | Mitalit | Mitalit |  |
| --- | --- | --- | --- |
|  Jaakko Tallus (Vancouver 2010) |  Jaakko Tallus (Vancouver 2010) |  Jaakko Tallus (Vancouver 2010) |  |
Maa:  Suomi
Miesten yhdistetty
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | joukkuekilpailu |  |
|  Hopeaa | Salt Lake City 2002 | normaalikilpailu |  |
|  Pronssia | Torino 2006 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Sapporo 2007 | joukkuekilpailu |  |
|  Pronssia | Lahti 2001 | joukkuekilpailu |  |
|  Pronssia | Val di Fiemme 2003 | joukkuekilpailu |  |
Jaakko Tapio Tallus (s. 23. helmikuuta 1981 Lieksa) on suomalainen yhdistetyn hiihtäjä, joka saavutti 2000-luvun ensimmäisellä vuosikymmenellä useita arvokisamitaleja, muun muassa yhden olympiakultamitalin. Hän edusti urallaan Lieksan Hiihtoseuraa.
Tallus voitti junioreiden MM-kilpailuissa kultaa joukkuekilpailussa 1998 ja 2000 sekä hopeaa normaalimatkalla, sprintissä ja joukkuekilpailussa 2001. Hän sijoittui Lahden MM-kilpailuissa 2001 sprinttikilpailussa neljänneksi, normaalikilpailussa kymmenenneksi ja oli saavuttamassa pronssia joukkuekilpailussa.
Tallus voitti Salt Lake Cityn olympialaisissa 2002 henkilökohtaisessa normaalikilpailussa hopeaa, oli sprintin neljäs ja oli mukana Suomen olympiakultaa voittaneessa yhdistetyn joukkueessa. Talluksen hyvät suoritukset myös hiihto-osuuksilla olivat suuri yllätys – uransa alussa hänet oli opittu tuntemaan paremminkin vahvana hyppääjänä.
Tallus oli mukana myös Val di Fiemmen MM-hiihtojen 2003 pronssia voittaneessa joukkueessa. Normaalimatkalla hän oli 13. ja sprintissä 20. Oberstdorfin MM-kilpailuissa 2005 hän sijoittui normaalimatkalla kahdeksanneksi, sprintissä 12:nneksi ja joukkuekilpailussa neljänneksi. Vuoden 2006 Torinon olympialaisissa Tallus oli normaalikilpailussa ja sprinttikisassa viides ja oli mukana joukkuekisan pronssimitalin voittaneessa Suomen joukkueessa.
Sapporon MM-kilpailuissa 2007 Tallus kuului Suomen kultajoukkueeseen ja sijoittui normaalikilpailussa 11:nneksi. Liberecin MM-kilpailuissa 2009 hän oli yhteislähtökilpailussa yhdeksäs ja normaalimäen Gundersen-kilpailussa kahdeksastoista.
Tallus sijoittui maailmancupissa kaudella 2001–2002 kokonaiskilpailussa neljänneksi ja sprinttikilpailussa kuudenneksi.
Tallus ilmoitti kesäkuussa 2010 lopettavansa uransa vedoten motivaation puutteeseen ja perhesyihin. Uran jälkeen Tallus valmensi vuoden verran yhdistetyn urheilijoita Kuopion alueella kunnes pääsi opiskelemaan pelastusopistoon. 2013 Tallus muutti perheensä kanssa Jyväskylään ja toimii nykyisin Keski-Suomen Pelastuslaitoksella palomiehenä.
Maailmancupin palkintosijat

| 0 | 1 | 2 | 3 | 4 |
| --- | --- | --- | --- | --- |

| Päivä | Kilpailupaikka | Maa | Mäki | Sijoitus |
| 3. tammikuuta 1999 | Schonach | Saksa | normaalikilpailu | 2. |
| 26. helmikuuta 2000 | Chaux-Neuve | Ranska | normaalikilpailu | 2. |
| 10. maaliskuuta 2000 | Oslo | Norja | normaalikilpailu | 3. |
| 13. tammikuuta 2002 | Ramsau | Itävalta | yhteislähtö | 3. |
| 1. maaliskuuta 2002 | Lahti | Suomi | normaalikilpailu | 3. |
| 15. maaliskuuta 2002 | Oslo | Norja | normaalikilpailu | 2. |
| 3. helmikuuta 2007 | Zakopane | Puola | yhteislähtö | 2. |
Aiheesta muualla

Wikimedia Commonsissa on kuvia tai muita tiedostoja aiheesta .
Jaakko Talluksen kotisivut (Arkistoitu – Internet Archive)
Ylen Elävä arkisto: Kultakumppanukset Tallus ja Lajunen
Tallus Suomen Hiihtoliiton sivuilla[vanhentunut linkki]
Hämeenlinnan seudun kuntaliitos 2009

Hämeenlinnan seudun kuntaliitoksen kautta liittyivät 1. tammikuuta 2009 Hauho, Hämeenlinna, Kalvola, Lammi, Renko ja Tuulos yhteen yhdeksi kaupungiksi, jonka nimeksi tuli Hämeenlinna.. Kuntien valtuustot tekivät asiasta päätökset 26. marraskuuta 2007. Hämeenlinnan vaakuna säilyi uudelle kaupungille. Erityisesti Hämeenlinna toivoi mukaan myös kahta muuta seutukunnan kuntaa Hattulaa ja Janakkalaa, mutta molemmat päättivät jäädä kuntien liitoksen ulkopuolelle. Koska Hämeenlinnan ja Kalvolan välissä oleva Hattula päätti jäädä liitoksen ulkopuolelle, Kalvolalla ei ollut yhteistä rajaa minkään muun kuntaliitoksessa mukana olevan kunnan kanssa. Valtioneuvosto päätti 19. kesäkuuta 2008 pakkoliittää noin 27 neliökilometrin alueen Hattulasta Hämeenlinnaan 1.1.2009 alkaen, korostaen samalla ettei asialla ole ennakkotapauksen merkitystä. Toisaalta samaan aikaan 1.1.2009 pakkoliitettiin valtioneuvoston päätöksellä ja Korkeimman hallinto-oikeuden hyväksymänä myös Sipoosta alue Helsinkiin ja Enonkoskesta alue Savonlinnaan. Hattulasta liitettävällä alueella asui 32 asukasta.
Valtiolta uusi kunta sai 12,24 miljoonan euron yhdistymistuen. Summasta noin kolme miljoonaa käytettiin palkkakuluihin ja loput noin yhdeksän miljoonaa liikuntakeskusten, koulun, päivähoidon ja palvelutalon parantamiseen. Kuntien henkilöstölle toteutui viiden vuoden irtisanomissuoja. Kunnallisveroprosenttina säilyy Hämeenlinnan 18,00 %.
Uuden Hämeenlinnan naapurikunnat ovat Pälkäne, Padasjoki, Asikkala, Hollola, Hämeenkoski, Hausjärvi, Janakkala, Loppi, Tammela, Hattula, Urjala, Kylmäkoski (2011 asti), Akaa ja Valkeakoski.
Valtuustot 26.11.2007

Useissa kunnissa liittyminen hyväksyttiin yksimielisesti, mutta sekä Lammilla että Hauholla asiasta äänestettiin. Kalvolassa liitettiin yksimieliseen päätökseen yksi eriävä mielipide.
Lammin valtuuston äänestys oli tasaisin, vaikka siinäkin oli lopulta viiden äänen ero. Lammi oli kuitenkin lähellä jäädä pois kuntaliitoksesta, sillä 13. marraskuuta Lammin kunnanhallituksessa ennen valtuuston äänestystä äänet menivät tasan 3-3 ja hyväksymisen ratkaisi suurkuntaa kannattaneen puheenjohtajan ääni. Äänestys olisi Lammilla päättynyt toisin, mikäli yksi hallituksen jäsenistä olisi ehtinyt kokoukseen ajoissa.
| 0 | 1 | 2 |
| --- | --- | --- |
| Kunta | Puolesta | Vastaan |
| Hauho | 17 | 4 |
| Hämeenlinna | 51 | - |
| Kalvola | 21 | - |
| Lammi | 16 | 11 |
| Renko | 21 | - |
| Tuulos | 17 | - |
Poliittinen uusi Hämeenlinna

Hämeenlinnan uuden suurkunnan alueen kuudessa viimeisessä kunnanvaltuustossa ovat paikat jakautuneet seuraavasti:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Kunta | SDP | Kokoomus | Keskusta | Vihreät | Vasemmistoliitto | KD | Muut |
| Hauho | 5 | 9 | 7 | - | - | - | - |
| Hämeenlinna | 19 | 17 | 3 | 6 | 3 | 2 | 1 |
| Kalvola | 8 | 4 | 6 | - | 1 | 1 | 1 |
| Lammi | 6 | 9 | 9 | 1 | - | - | 2 |
| Renko | 7 | 2 | 12 | - | - | - | - |
| Tuulos | 4 | 8 | 5 | - | - | - | - |
| Yhteensä | 49 | 49 | 32 | 7 | 4 | 3 | 4 |
Poliittinen uusi Hämeenlinna > Kunnallisvaalit 2008

Tammikuun ensimmäisenä päivänä 2009 toimintansa aloittavaan Hämeenlinnan kaupunginvaltuustoon valittiin syksyn 2008 kunnallisvaaleissa 59 valtuutettua. Valtuuston puoluejakaumassa ei tapahtunut suuria muutoksia. Nyt valittu uusi valtuusto kokoontui jo vuoden 2008 loppupuolella päättämään talousarviosta vuodella 2009.
Uuden kaupunginvaltuuston kokoonpanoksi tuli vaaleissa:
| --- | --- |
Puolue: Valtuutettuja
Kokoomus: 20
Suomen Sosialidemokraattinen Puolue: 20
Keskustapuolue: 8
Vihreä liitto: 4
Suomen Kristillisdemokraatit: 3
Vasemmistoliitto: 2
Perussuomalaiset: 2
Yhteensä: 59
Poliittinen uusi Hämeenlinna > Liitoskuntien osuudet uudessa valtuustossa

Jokainen liitoskunta sai vähintään yhden oman edustajan uuteen valtuustoon. Ennalta määrättyjä kiintiöpaikkoja ei ollut, vaan paikat jaettiin täysin äänestystulosten perusteella. Pikkukunnista tuli valituksi kaikkiaan 18 ehdokasta uuteen valtuustoon, eli enemmän kuin osattiin ennakolta odottaa.
| --- | --- |
Kunta: Valtuutettuja
Hämeenlinna: 41
Lammi: 7
Kalvola: 4
Renko: 4
Hauho: 2
Tuulos: 1
Yhteensä: 59
Uusi Hämeenlinna lukuina

Väkiluku on laskettu 2008-12-31 31. joulukuuta 2008, pinta-alat 2008-01-01 1. tammikuuta 2008 ja veroprosentit 2008-01-01 1. tammikuuta 2008.
Uusi, noin 65 000 asukkaan Hämeenlinna on väkiluvultaan Suomen 11. suurin kaupunki.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kunta | väkiluku  | maapinta-ala  | väestötiheys | vesipinta-ala  | pinta-ala  | kunnallisvero  |
| Hauho | 3 934 | 354,53 km² | 11,1 as/km² | 88,84 km² | 443,37 km² | 19,50 % |
| Hämeenlinna | 49 066 | 166,5 km² | 294,69 as/km² | 18,22 km² | 184,72 km² | 18,00 % |
| Kalvola | 3 587 | 300,54 km² | 11,94 as/km² | 37,66 km² | 338,2 km² | 19,00 % |
| Lammi | 5 530 | 537,54 km² | 10,29 as/km² | 73,69 km² | 611,23 km² | 19,50 % |
| Renko | 2 365 | 278,53 km² | 8,49 as/km² | 12,32 km² | 290,85 km² | 19,00 % |
| Tuulos | 1 643 | 157,86 km² | 10,41 as/km² | 13,44 km² | 171,3 km² | 19,00 % |
| Uusi Hämeenlinna | 66 125 | 1 795,5 | 36,83 as/km² | 244,17 km² | 2 039,67 km² | 18,00 % |
Kuntaliitoksen ulkopuolelle jäivät
| Hattula | 9 599 | 382,25 km² | 25,11 as/km² | 72,65 km² | 454,9 km² | 17.75 % |
| Janakkala | 16 589 | 547,46 km² | 30,3 as/km² | 38,63 km² | 586,09 km² | 19,00 % |
Hämeenlinnan seutukunta, eli Hämeenlinna sekä Janakkala ja Hattula muodostaa merkittävän kokoisen kasvukeskuksen. Hämeenlinnan elinkeinoalue vastaa kooltaan esimerkiksi liki uutta Kouvolaa, joka muodostettiin myös liittämällä uuteen kuntaan useimpia pienempia kuntia.
Aiheesta muualla

Sopimus kuntien yhdistyessä
Suunnitelma kuntien palvelurakenteiden yhdistämisestä, Liite sopimukseen
Uusi Hämeenlinna viettää heti alkajaisiksi omia 370-vuotisjuhliaan
Uusi Hämeenlinna syntyy vuodenvaihteessa
Uusi Hämeenlinna on kymmenen teatterin kaupunki
Uusi Hämeenlinna - enemmän kuin osiensa summa?
Uusi kunta Hämeenlinna (arkistoitu linkki)
Valtioneuvoston päätös
Issa Rae

| Issa Rae |
| --- | --- |

Henkilötiedot
Syntynyt: 12. tammikuuta 1985 (ikä 39) Los Angeles, Kalifornia, Yhdysvallat
Ammatti:  näyttelijä, käsikirjoittaja, tuottaja
Näyttelijä
Aktiivisena:  2011–
 Nimikirjoitus
Aiheesta muualla
issarae.com
IMDb 
Jo-Issa Rae Diop (s. 12. tammikuuta 1985 Los Angeles, Kalifornia, Yhdysvallat) on yhdysvaltalainen näyttelijä, käsikirjoittaja, tuottaja ja ohjaaja, joka tuli alkujaan tunnetuksi luomastaan verkkosarjasta Awkward Black Girl. Sen jälkeen hän on näytellyt muun muassa televisiosarjassa Insecure, jota hän oli myös käsikirjoittamassa. Rae on saanut sarjasta kaksi Golden Globe- ja yhden Emmy-ehdokkuuden.
Lapsuus ja nuoruus

Issa Rae syntyi Los Angelesissa vuonna 1985. Hänen isänsä on lastentautien lääkäri Abdoulaye Diop ja hänen äitinsä on opettaja Delyna Hayward. He saivat viisi lasta. Abdoulaye Diop syntyi Senegalissa, ja Issakin vietti osan lapsuudestaan Dakarissa.
Issa kävi peruskoulun ensimmäiset luokat Marylandin Potomacissa, missä hän kasvoi tyypillisessä valkoihoisten amerikkalaisten ympäristössä. Hän koki pienen kulttuurishokin, kun hänen perheensä muutti Los Angelesiin. Hän kävi monia yksityiskouluja, joissa hän usein oli ainoita tummaihoisia, ja toisaalta monia julkisia kouluja, joissa häntä taas syytettiin valkoihoisen teeskentelystä. Losangelesilaisessa King/Drew Magnetin high schoolissa Rae innostui tosissaan näyttelemisestä. Hän näytteli muun muassa On Strivers’ Row -nimisessä näytelmässä.
Ura > Läpimurto verkkosarjasta Awkward Black Girl

Issa Rae valmistui vuonna 2007 Stanfordin yliopistosta. Hän oli erikoistunut Afrikan ja afroamerikkalaisuuden tutkimukseen. Hän jatkoi yliopistossa myös näyttelemistä ja toteutti oman näytelmäprojektinsa. Hän sovitti lavalle Spike Leen elokuvan Koulupäivät. Viimeisenä vuotenaan Rae kirjoitti ja ohjasi mokumenttisarjan Dorm Diaries. Hän latasi yhden jakson Facebookiin, mistä sen näki useat muidenkin yliopistojen opiskelijat. Sarjan kuvaaminen auttoi Raeta omien sanojensa mukaan näkemään, että hän osasi kuvata afroamerikkalaisuutta normaalin elämän kautta ilman toiseutta tai kontrastia valkoisuuteen.
Rae sai valmistuttuaan stipendin New Yorkin The Public Theateriin, ja hän aikoi myös kaupata Dorm Diaries -sarjaa joko MTV:lle tai BET:lle. Hän kuitenkin menetti laitteistonsa ja nauhoituksensa sekä jopa käsikirjoituksensa, kun hänen kotiinsa murtauduttiin. Rae kehitti kuitenkin tämän jälkeen uuden sarjaidean omasta noloudestaan. Tummaihoisille naisille oli usein populaarikulttuurissa tapana antaa joko röyhkeitä, vihaisia tai äidillisiä rooleja. Rae halusi tuoda arkkityyppiä vastustavan nolon tumman hahmon. Hän alkoi tuottaa  Awkward Black Girl -verkkosarjaa. Sarja alkoi vuonna 2011, ja Rae näyttelee siinä päähenkilöä J, joka kertoo kiusallisista sosiaalisista tilanteistaan. Sarjasta tuli suosittu, ja se toi uuden, aiemmin populaarikulttuurissa piilossa olleen näkemyksen afroamerikkalaisista kokemuksista. Sarja voitti vuonna 2012 Shorty-palkinnon parhaana verkkosarjana.
Ura > Televisiosarja Insecure

HBO-televisiokanavan johtohenkilöstöön kuuluva Casey Bloys kysyi helmikuussa 2013 Raelta uutta ideaa televisiosarjalle. Hän esitti lopulta HBO:lle Insecuren, jonka päähenkilö oli pian 30 vuotta täyttävä nainen, joka taistelee viivästyneen aikuisuutensa kanssa. Rae alkoi tehdä yhteistyötä koomikko Larry Wilmoren kanssa, joka auttoi Raeta sarjan käsikirjoittamisessa. HBO hyväksyti sarjan joulukuussa 2014. Sarja alkoi vuonna 2016. Rae näyttelee sarjassa itse päähenkilöä Issa Deetä. Raen mukaan sarjan tarkoituksena on näyttää tummaihoisuuden monimutkaisuus ja toisaalta luoda televisioon samaistuttava värillinen henkilön.
Insecure on ollut suosittu, ja se on saanut paljon kehuja kriitikoilta. Rae oli siitä ehdokkaana parhaan musikaali- tai komediasarjan naispääosan Golden Globeen vuosina 2017 ja 2018 sekä parhaan komediasarjan naispääosan Emmyyn 2018.
Rae julkaisi vuonna 2015 muistelmateoksen The Misadventures of Awkward Black Girl. Vuonna 2017 hän sai roolin suosittuun nuortenkirjaan perustuvasta elokuvasta The Hate U Give.
Vuonna 2023 Rae näytteli presidentti-Barbieta fantasiaelokuvassa Barbie.
Aiheesta muualla

Kuvia tai muita tiedostoja aiheesta Issa Rae Wikimedia Commonsissa
Kotisivut (englanniksi)
¨
Japanintulilisko

| Japanintulilisko |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Vesiliskot Salamandridae
Suku::  Tuliliskot Cynops
Laji::  pyrrhogaster
Kaksiosainen nimi
 Cynops pyrrhogaster  (Boie, 1826) 
Katso myös
   Japanintulilisko Wikispeciesissä   Japanintulilisko Commonsissa 
Infobox OKNimi-testi OKIUCN-testi OK: 
Japanintulilisko (Cynops pyrrhogaster) on Japanin alueilla elävä pienikokoinen salamanterilaji.
Koko ja ulkonäkö

Japanintuliliskon selkäpuoli on tumman ruskea. Sen vatsapuoli on punertava tai kellertävä ja siinä on mustaa kuviointia, usein pieniä mustia pisteitä. Lisääntymisaikaan koiraille ilmestyy häntään ja satunnaisesti myös vartalon etuosaan harmaata tai sinertävää väriä. Häntä muuttuu myös korkeammaksi ja hännän päästä tulee ohut ja lankamainen rihma. Japanintuliliskolla on suuret, ulkonevat ja melko litteät korvallisrauhaset. Japanintulilisko on kokonaispituudeltaan 9–13 cm. Sen selässä kulkevat selkeästi erottuvat harjanteet ja iho on karkea, josta erottuu selkeitä pieniä nystyröitä.
Levinneisyys

Japanintuliliskoa esiintyy luonnossa Japanin suurilla pääsaarilla, mutta ei Hokkaidolla. Ne elävät vedessä välillä maalla käyden.
Elinympäristö

Tyypillinen elinalue tälle lajille on kosteikko. Japanintulilisko elää vain kosteilla alueilla, sillä jos se siirtyy maalle, on sen pysyttävä kosteana. Tällöin ilmankosteuden on oltava mahdollisimman korkealla.
Käyttäytyminen

Japanintulilisko elää pääosan aikuisiästään vedessä, mutta se voi viettää pitkiäkin aikoja maalla. Se liikkuu aktiivisesti päiväsaikaan, jolloin se useimmiten tonkii pohjasoraa ja etsii sieltä jotain syötävää. Syötyään tulilisko yleensä hankkiutuu johonkin suojaisaan koloon lepäämään. Jos tulilisko on siirtynyt maalle se muuttuu hämäräaktiiviseksi ja piilottelevaksi. Ollessaan maalla tulilisko saalistaa näköaistinsa avulla lähellä liikkuvia selkärangattomia.
Ravinto

Japanintulilisko syö eläinperäistä ravintoa. Sen ravinto koostuu pääosin pienistä selkärangattomista, sillä se ei ole kooltaan kovin suuri.
Lemmikkieläimenä

Japanintuliliskoja on myynnissä ajoittain suomalaisissakin eläinkaupoissa. Se on Cynops-suvun tuliliskoista harvinaisin laji, jota pidetään Suomessa terraariossa. Japanintuliliskolle soveltuu asumukseksi akvaterraario, eli terraario jossa on vettä ja maa-aluetta. Kahdelle yksilölle riittää100 litran terraario. Akvaarioon laitetaan noin 20-asteista vettä akvaario puolilleen täyteen. Japanintuliliskoille täytyy myös järjestää akvaarioon maa-alue, esimerkiksi korkkilautta, joka kelluu veden pinnalla. Altaassa tulisi olla mahdollisimman paljon erilaisia piilopaikkoja, kuten vesikasveja ja kantoja. Myös maa-alueella olisi hyvä olla salamantereille jonkinlaisia piilottelumahdollisuuksia. Japanintulilisko viihtyy mainiosti yksinään, eikä tarvitse välttämättä lajitovereita. Useampia tuliliskoja voi kuitenkin laittaa samaan altaaseen, eikä sukupuolilla ole väliä. Jokaisella tuliliskolla tulisi kuitenkin olla oma piilopaikka, eikä niitä saa olla liian montaa suhteessa akvaarion tilavuuteen. Japanintuliliskojen kanssa samaan altaaseen ei kuitenkaan missään nimessä kannata laittaa erilajisia tuliliskoja, kaloja tai muita sammakkoeläimiä. Suodatin helpottaa akvaarion puhtaanapitoa, mutta se ei ole pakollinen, sillä jotkut tuliliskot pelkäävät suodattimen aieuttamaa tärinää ja virtausta. Vettä täytyy vaihtaa sopivin välein, sillä tuliliskot ovat melko sotkuisia eläimiä. Tuliliskoille voi antaa ruoaksi vaikka pakastettuja verimatoja ja kesällä ulkoa voi hakea sopivan kokoisia hyönteisiä. Mitkään erityisen kovakuoriset tai pistävät hyönteiset eivät kuitenkaan sovellu tuliliskon ravinnoksi.
Aiheesta muualla

Caudata Culture (englanniksi)
James Romen Boiragi

James Romen Boiragi
James Romen Boiragi (s. 3. toukokuuta 1955) on bangladeshilainen roomalaiskatolinen piispa. Hänet vihittiin papiksi Khulnan hiippakuntaan 13. tammikuuta 1985 ja nimitettiin saman hiippakunnan johtoon 4. toukokuuta 2012. Piispaksi vihkiminen seurasi 15. kesäkuuta. Pääkonsekraattorina toimi Patrick D'Rozario, jota avustivat Joseph Salvador Marino ja Moses M. Costa.
Boiragin edeltäjä Khulnan piispana oli ollut Bejoy Nicephorus D'Cruze.
Itäkeskuksen kirjasto

| Itäkeskuksen kirjasto |
| --- | --- |
 Itäkeskuksen kirjaston sisätiloja.
Sijainti:  Turunlinnantie 1, 00900 Helsinki
Koordinaatit:  suuntaa antava:  60.2120°N, 25.0801°E
Tyyppi:  Helsingin kaupunginkirjaston toimipiste
Perustettu:  1984
Kotisivut
Itäkeskuksen kirjasto on Helsingin kaupunginkirjaston toimipiste Helsingin Itäkeskuksessa, Stoan kulttuurikeskuksessa. Lähellä sijaitsevat kauppakeskus Itis, ostoskeskus Puhos, Matteuksenkirkko ja Itäkeskuksen uimahalli. Helsingin kaupunginkirjasto on osa pääkaupunkiseudun kirjastokimppaa, Helmet-kirjastoa.
Palvelut

Itäkeskuksen kirjasto tarjoaa asiakkaiden käyttöön noin 120 000 nidettä kirjoja, musiikkia, elokuvia, kielikursseja sekä muun muassa kuusi ukuleleä ja rytmikassin. Asiakkaiden käytössä on tietokoneita nettiasiointiin tai tekstinmuokkaukseen, printteri-skanneri ja tulostin. Kirjastossa on panostettu maahanmuuttajille kohdennettuihin palveluihin. Kirjastossa on järjestetty Helmet-verkkokirjaston opastuksia esimerkiksi venäjän- ja somalinkielellä.
Rakennus

Kulttuurikeskus Stoan ovat suunnitellut Arkitektbyrån Björn Krogius Oy eli arkkitehdit Björn Krogius ja Veli-Pekka Tuominen, joiden ehdotus voitti Itäkeskuksen monitoimitalon suunnittelusta järjestetyn arkkitehtikilpailun vuonna 1977. Stoan peruskivi muurattiin laskiaistiistaina 1983. Monitoimitalo valmistui lokakuussa 1984. Pääsisäänkäynnin edustalla aukiolla on vuonna 1981 järjestetyn veistoskilpailun voittaneen Hannu Sirénin sähkönsininen betoniveistos.
Stoa on Helsingin kaupungin ensimmäinen alueellinen kulttuurikeskus - muut ovat Malmitalo, Kanneltalo ja Vuotalo.
Historia

Itäkeskuksen kirjasto on perustettu vuonna 1984. Kirjasto käsitti Stoan kulttuurikeskuksesta aluksi vain yhden kerroksen ja tilaa oli 1 100 m². Vuonna 1998 suoritettiin perusparannus- ja laajennustyöt, jolloin kirjasto muuttui kaksikerroksiseksi. Nykyinen kirjaston pinta-ala 2 143 m². Vuoden 2005 alussa Itäkeskuksen kirjasto uudistui ja automatisoitui radikaalisti, jonka jälkeen itsepalveluna tapahtuu noin 90 % aineiston palautuksista ja noin 75 % lainauksista.
Aiheesta muualla

Helmet.fi: Itäkeskuksen kirjasto[vanhentunut linkki]
Maaretta (22.9.2015) Mitt bibliotek – Minun kirjastoni (Kirjastoelämää Itäkeskuksen kirjastossa -blogin kirjoitus)
James Corden

| James Corden |
| --- | --- |
 James Corden vuonna 2015.
Henkilötiedot
Syntynyt: 22. elokuuta 1978 (ikä 46) Lontoo, Englanti
Ammatti:  näyttelijä, koomikko, juontaja
Näyttelijä
Aktiivisena:  1996–
Aiheesta muualla
IMDb 
Elonet
James Kimberley Corden, OBE (s. 22. elokuuta 1978 Lontoo) on englantilainen näyttelijä, koomikko, käsikirjoittaja ja juontaja.
Ura

Corden voitti vuonna 2012 Tony-palkinnon parhaasta miesnäyttelijän suorituksesta näytelmässä, roolistaan näytelmässä One Man, Two Guvnors. Suoritus osoittautui lopulta myös Cordenin kansainväliseksi läpimurroksi.
Corden on käsikirjoittanut sekä näytellyt vuosina 2007–2010 BBC:n Gavin ja Stacey -draamakomediasarjassa, josta hän sai parhaan komedianäyttelijän BAFTA-palkinnon. Vuosina 2013–2014 hän näytteli komediasarjassa Väärät miehet. Hän on isossa roolissa Disneyn vuoden 2014 lopulla ensi-iltansa saaneessa musikaalielokuvassa Into the Woods, jossa hänen lisäkseen näyttelevät muun muassa Meryl Streep ja Emily Blunt. Vuonna 2019 Corden näyttelee Tom  Hooperin ohjaamassa elokuvamusikaalissa Cats.
Corden on juontanut vuoden 2015 alusta lähtien Yhdysvalloissa CBS-televisiokanavan The Late Late Show with James Corden -ohjelmaa. Hän korvasi vuoden 2015 alkupuolella The Late Late Show'ta vuosina 2005–2014 juontaneen Craig Fergusonin.
Aiheesta muualla

James Corden Internet Movie Databasessa. (englanniksi)
The Late Late Show with James Corden Yle Areenassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi